विधायक प्रतिनिधि के खिलाफ मुख्यमंत्री को भेजा निंदा प्रस्ताव
अिभभाषक संघ ने दुकानों पर कब्जे का लगाया आरोप
भास्कर संवाददाता | अंबाह
अंबाह विधायक के प्रतिनिधि संतोष शर्मा सिविल अस्पताल रेडक्रॉस की दुकान में अवैध कब्जा जमाए बैठे हैं। कानूनी तौर पर वे इन दुकानों का किराएदार बनने के लिए एसडीएम के स्टेनो एम रहमान पर कूट रचित दस्तावेज तैयार करने का दबाव बना रहे हैं। निष्ठावान स्टेनो द्वारा गलत कार्य का विरोध करने पर विधायक प्रतिनिधि जिला प्रशासन सहित अन्य अधिकारियों से स्तरहीन शिकायत कर रहे हैं। इस आशय का निंदा प्रस्ताव अभिभावक संघ पोरसा द्वारा मुख्यमंत्री के नाम भेजा गया है।
निंदा प्रस्ताव के माध्यम से अभिभावक संघ ने ऐसे विधायक प्रतिनिधि के खिलाफ कानूनी कार्रवाई करने की मांग भी की है। निंदा प्रस्ताव के जरिए अभिभावकों द्वारा मुख्यमंत्री सहित अन्य प्रशासनिक अधिकारियों से कहा गया है कि निष्ठावान लोक सेवक के प्रति किए जा रहे दुराचार के लिए स्वयं विधायक सत्यप्रकाश सकवार जिम्मेदार हैं। निंदा प्रस्ताव भेजने वालों में अभिभाषक संघ के ब्लॉक अध्यक्ष जंडैल सिंह तोमर, उपाध्यक्ष ब्रह्मशंकर शर्मा, सह-सचिव महेश बाबू शर्मा, शैलेस सिंह तोमर, प्रेम शंकर नरवरिया आदि वकील शामिल हैं।
awa_Deva hin_Deva mar_Deva hin_Deva hin_Deva